På sine eiendommer innførte hun forbedringer, og viste varme og interesse overfor alle som var i hennes tjeneste. Hun hadde således innrettet forsamlingslokale for arbeiderne, og deltok som oftest i deres sammenkomster. Hun ofret også stor omsorg for restaureringen av Tanum kirke, likeledes skjenket hun utstyr til Haslum- og Ullerns kirker. I Bryn kirkes kor bekostet hun utsmykningen utført av Emanuel Vigeland.